钦定古今图书集成/理学汇编/经籍典/第105卷 > 晋郭璞洞林 > 《豫之解》
## 钦定古今图书集成/理学汇编/经籍典/第105卷 > 晋郭璞洞林 > 《豫之解》

余至扬州，从事弘泰言家，时坐有众客，语余曰：“家适
有祥，试为卦，若得吉者，当作二十人。”王人即为卜之，
遇《豫☳》之解☳。《其林》曰：“有釜之象，无火形”；

不见离也

变见夜光连月精。

坎为月

潜龙在中不游行。

言蟠者

案卦卜之，“藻盘鸣，金妖所凭，无咎庆。”藻盘非鸣，或有
鸣者，其家至今无他。弘泰言大骇云：“前夜月出盥，盘
忽鸣，中有盘，龙象也。”

右一则可谓占法之奇中者，卷内他皆称是，难以尽书，姑录此八则，亦可概见矣。〈按：以上俱见胡一桂《周易启蒙翼传外篇》。〉